ADATKEZELÉSI TÁJÉKOZTATÓ

A MAGYAR TURISZTIKAI ÜGYNÖKSÉG ZRT. ÉS A SOPRON-FERTŐ TURISZTIKAI FEJLESZTŐ NONPROFIT ZRT. ÁLTAL KEZELT TÁMOGATÁSI IGÉNYEKHEZ ÉS TÁMOGATOTT PROJEKTEKHEZ KAPCSOLÓDÓAN

A turisztikai térségek fejlesztésének állami feladatairól szóló 2016. évi CLVI. törvény 4. § (1) bekezdése szerint a Kormány a kiemelt állami turisztikai beruházások megvalósítása céljából 100%-ban állami tulajdonban álló nonprofit gazdasági társaságokat létesít. Fenti feladatokat a Magyar Turisztikai Ügynökség Zrt. vagy a tulajdonosi joggyakorlása alatt, 100%-ban állami tulajdonban álló, egyéb gazdasági társaságok látják el.

A Magyar Turisztikai Ügynökség Zrt. a tulajdonosi joggyakorlása alatt álló Sopron-Fertő Turisztikai Fejlesztő Nonprofit Zrt.-én keresztül, illetve együttműködve fenti közfeladatainak ellátása érdekében pályázati rendszeren keresztül, valamint egyedi döntési eljárás keretei között támogatási igényeket és támogatott projektek megvalósítását kezelik, mely tevékenység ellátása során személyes adatok kezelése is felmerül.

Fentiekre figyelemmel jelen adatkezelési tájékoztató (a továbbiakban: Tájékoztató) a Magyar Turisztikai Ügynökség Zrt. (a továbbiakban: ADATKEZELŐ1), és a tulajdonosi joggyakorlása alatt álló Sopron-Fertő Turisztikai Fejlesztő Nonprofit Zrt. (a továbbiakban: ADATKEZELŐ2) (együtt a továbbiakban: Adatkezelők) által végzett adatkezelési tevékenységekhez kapcsolódik, és a személyes adatok kezelésével kapcsolatos valamennyi információt tartalmazza abból a célból, hogy az érintettek személyes adatainak kezelésével kapcsolatosan teljes mértékben tisztában legyen az adatkezelés céljával és feltételeivel, az azzal kapcsolatos kockázatokkal és garanciákkal, valamint az őket megillető jogosultságokkal.

Jelen Tájékoztató a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016. 27-i (EU) 2016/679 európai parlamenti és tanácsi rendeletben (a továbbiakban: GDPR) foglaltaknak megfelelően nyújt tájékoztatást az érintettek személyes adatainak kezeléséről.

Adatkezelők az érintettek személyes adatait az Adatkezelő1, illetve az Adatfeldolgozó(k) üzemeltetésében lévő szervereken tárolják.

Jelen Tájékoztatót az Adatkezelők rendszeresen felülvizsgálják, és szükség estén módosítják tartalmát

Értelmező rendelkezések (GDPR szerint)

**személyes adat**: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható, **adatkezelő**: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja,

**adatkezelés**: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés, **érintett**: bármely információ alapján azonosított vagy azonosítható természetes személy, **adatfeldolgozó**: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel,

**címzett**: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak,

**harmadik fél**: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak.

|  |
| --- |
| **ADATKEZELŐK ÉS ELÉRHETŐSÉGEIK** |
|  |
| **ADATKEZELŐI MEGNEVEZÉSE:** |
| Magyar Turisztikai Ügynökség Zrt. (cégjegyzékszám: 01-10-041364, Székhely: 1027 Budapest, Kacsa utca 15-23. adószám: 10356113-2-41) |
| ADATKEZELŐ KÉPVISELŐJE: dr. Guller Zoltán, info@mtu.gov.hu |
| AZ ADATKEZELŐ LEVELEZÉSI CÍME: 1027 Budapest, Kacsa utca 15-23. |
| AZ ADATKEZELŐ E-MAIL CÍME: info@mtu.gov.hu |
| AZ ADATKEZELŐ TELEFONSZÁMA: +36 1 488 8700 |
| AZ ADATVÉDELMI TISZTVISELŐ NEVE ÉS ELÉRHETŐSÉGE: Papp Levente, privacy@mtu.gov.hu, levente.papp@mtu.gov.hu |
| **ADATKEZELŐ2 MEGNEVEZÉSE:** |
| Sopron-Fertő Turisztikai Fejlesztő Nonprofit Zártkörűen Működő Részvénytársaság (Cégjegyzékszám: 08-10-001916, Adószám: 25891108-2-08, Székhely: 9400. Sopron Új utca 4.) |
| ADATKEZELŐ KÉPVISELŐJE: Kárpáti Béla Imre |
| AZ ADATKEZELŐ LEVELEZÉSI CÍME: 9400. Sopron Új utca 4.) |
| AZ ADATKEZELŐ E-MAIL CÍME:titkarsag@sopronfertonzrt.hu |
| AZ ADATKEZELŐ TELEFONSZÁMA: +36 99 951 594 |
| AZ ADATVÉDELMI TISZTVISELŐ NEVE ÉS ELÉRHETŐSÉGE: Szalmási Katalin titkarsag@sopronfertonzrt.hu |

A személyes adatok kezelése a *támogatási igények kezelése* és a *támogatott projektek megvalósításának* időszakában eltérő terjedelműek. Fentiek alapján a különböző támogatáskezelési szakaszokban az adatkezelés körülményei az alábbiak szerint alakulnak.

Támogatási igények kezelése:

|  |
| --- |
| **Érintettek**: támogatást igénylők nevében eljáró személyek, valamint tulajdonosaik, a támogatási kapcsolattartók, egyéb (esetlegesen) érelemben megnevezett személyek |
| **Adatkategória (a kezelt személyes adatok köre)** | **Adatkezelés****célja** | **Adatkezelés****jogalapja** | **Adatkezelés időtartama** | **Köteles az érintett az adatszolgáltatásra?** |
| Azonosító és elérhetőségi adatok (név, cím, email cím) | Támogatási igény elbírálása, kapcsolattartás | Támogatási szerződés megkötéséhez, támogatói okirat kibocsátáshoz - az érintett előzetes hozzájárulása[[1]](#footnote-1) alapján - a támogatást igénylő kérelmére tett lépések | Támogatási döntést követő5 évig. | Nem, de a támogatási igény nem adható be a releváns azonosítási és elérhetőségi adatok nélkül. |

Támogatott projektek megvalósítása:

|  |  |
| --- | --- |
| **Érintettek**: kedvezményezette, szállít kapcsolattartók, egyéb (esetlegesen) | ó nevében eljáró személyek, valamint tulajdonosaik, a támogatási érelemben megnevezett személyek |
| **Adatkategória (a kezelt személyes adatok köre)** | **Adatkezelés****célja** | **Adatkezelés****jogalapja** | **Adatkezelés időtartama** | **Köteles az érintett az adatszolgáltatásra?** |
| Azonosító és elérhetőségi adatok (név, cím, email cím) | Támogatott projektek megvalósításával kapcsolatos adminisztratív feladatok ellátása | Támogatási szerződés/ támogatói okirat | Kedvezményezett beszámolójának jóváhagyásától számított 10 évig | Nem, de a kedvezményezett támogatási jogviszonyból eredő kötelezettségét (pl. pénzügyi elszámolás, beszámolás) csak így tudja teljesíteni. |

SZEMÉLYES ADATOK CÍMZETTJEI, ILLETVE A CÍMZETTEK KATEGÓRIÁI, HARAMADIK FÉL:

Az érintett személyes adataihoz az Adatkezelők és az Adatfeldolgozó közvetlen irányítása alatt álló munkatársai férhetnek hozzá munkaköri feladataik ellátása érdekében, akik az adatokat az Adatkezelőknél és az Adatfeldolgozóknál mindenkor hatályos jogszabályi feltételeknek, valamint belső szabályoknak és eljárásrendnek megfelelően, bizalmasan kezelik.

Az adatok kezelése során az Adatkezelők az érintett egyes személyes adatait jogosultak, illetve kötelesek más adatkezelők, harmadik felek, vagy az általunk igénybe vett adatfeldolgozók (címzettek) számára továbbítani, vagy hozzáférhetővé tenni, amennyiben mindez:

- szerződés teljesítése érdekében, vagy szerződés megkötését megelőző lépések megtételéhez szükséges;

- jogszabály előírása alapján kötelezettség, vagy közfeladat ellátáshoz szükséges;

- jogos érdekre tekintettel szükséges;

- az érintett által adott hozzájárulás alapján lehetséges;

A lehetséges címzettek köre:

- költségvetési támogatások felhasználását ellenőrző szervek (Adatkezelők által ellenőrzéssel megbízott szerv vagy személy, a Miniszterelnöki Kabinetiroda, az Állami Számvevőszék, a Magyar Államkincstár, továbbá jogszabályban erre feljogosított egyéb szerv)

- hatósági adatkérésre jogosult szervezetek (pl. rendőrség, ügyészség, NAV, stb.)

**Adatkezelők az érintettek adatvédelmi jogainak esetleges érvényesítés céljából az alábbiakra hívják fel a figyelmet.**

AZ ÉRINTETT ADATVÉDELMI JOGAI

Az Önt megillető jogok az adatkezeléssel kapcsolatban a következők:

ELŐZETES TÁJÉKOZÓDÁSHOZ VALÓ JOG:

Ön jogosult arra, hogy az adatkezeléssel összefüggő tényekről és információkról az adatkezelés megkezdését megelőzően tájékoztatást kapjon. Ennek a jognak a biztosítása érdekében is hoztuk létre jelen Adatkezelési Tájékoztatót.

AZ ÉRINTETT HOZZÁFÉRÉSI JOGA:

Az érintett jogosult arra, hogy az Adatkezelőktől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és információkhoz hozzáférést kapjon.

Az érintett kérheti, hogy az adatkezelő helyesbítse ill. egészítse ki a tévesen, pontatlanul vagy hiányosan szereplő személyes adatait. A tévesen szereplő adat helyesbítése előtt az adatkezelő megvizsgálhatja az érintett adatok valóságosságát, illetve pontosságát.

**A TÖRLÉSHEZ VALÓ JOG („AZ ELFELEDTETÉSHEZ VALÓ JOG”):**

Az érintett jogosult arra, hogy kérje, hogy az Adatkezelők indokolatlan késedelem nélkül töröljék a rá vonatkozó személyes adatokat, az Adatkezelők pedig kötelesek ezt végrehajtani. Jogi kötelezettségen alapuló adatkezelés esetén Önt ez a jog nem illeti meg.

|  |
| --- |
| **AZ ADATKEZELÉS KORLÁTOZÁSÁHOZ VALÓ JOG (ZÁROLÁSI JOG):** |
| Az érintett jogosult arra, hogy kérésére az Adatkezelők bizonyos esetekben korlátozzák az adatkezelést. |
| **AZ ADATHORDOZHATÓSÁGHOZ VALÓ JOG:** |
| Az érintett jogosult arra, hogy a rá vonatkozó, általa az Adatkezelők rendelkezésére bocsátott személyes adatokat tagolt, széles körben használt, géppel olvasható formátumban megkapja. |
| **A TILTAKOZÁSHOZ VALÓ JOG:** |
| Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen abban az esetben, ha az adatkezelés közérdek miatt történik, vagy az Adatkezelők jogos érdekeinek érvényesítéséhez szükséges, ideértve a profilalkotást is. |
| **AUTOMATIZÁLT DÖNTÉSHOZATAL EGYEDI ÜGYEKBEN, BELEÉRTVE A PROFILALKOTÁST:** |
| Az érintett jogosult arra, hogy ne terjedjen ki rá az olyan, kizárólag automatizált adatkezelésen - ideértve a profilalkotást is - alapuló döntés hatálya, amely rá nézve joghatással járna vagy őt hasonlóképpen jelentős mértékben érintené. Adatkezelők nem alkalmaznak automatizált döntéshozatalt. |
| **AZ ÉRINTETT TÁJÉKOZTATÁSA ADATVÉDELMI INCIDENSRŐL:** |
| Ha egy esetleges adatvédelmi incidens valószínűsíthetően magas kockázattal jár az Ön adataira, jogaira és szabadságaira nézve, az Adatkezelők indokolatlan késedelem nélkül tájékoztatják Önt az adatvédelmi incidensről. |
| **A FELÜGYELETI HATÓSÁGNÁL TÖRTÉNŐ PANASZTÉTELHEZ VALÓ JOG:** |

Ön jogosult arra, hogy panaszt tegyen egy felügyeleti hatóságnál, ha megítélése szerint a személyes adatok kezelése megsérti az adatvédelmi jogszabályokat.

Nemzeti Adatvédelmi és Információszabadság Hatóság

Székhely: 1125 Budapest, Szilágyi Erzsébet fasor 22/c

Postacím: 1534 Budapest, Pf.: 834

Telefon: +36 (1) 391-1400

Telefax: +36 (1) 391-1410

E-mail: ugyfelszolgalat@naih.hu

A FELÜGYELETI HATÓSÁGGAL SZEMBENI HATÉKONY BÍRÓSÁGI JOGORVOSLATHOZ VALÓ JOG:

Ön jogosult a hatékony bírósági jogorvoslatra a felügyeleti hatóság Önre vonatkozó, jogilag kötelező erejű döntésével szemben.

AZ ADATKEZELŐKKEL VAGY AZ ADATFELDOLGOZÓKKAL SZEMBENI HATÉKONY BÍRÓSÁGI JOGORVOSLATHOZ VALÓ JOG:

Ön jogosult a hatékony bírósági jogorvoslatra, ha megítélése szerint a személyes adatok nem megfelelő kezelése következtében megsértették a jogait.

ADATBIZTONSÁGI INTÉZKEDÉSEK

Az Adatkezelők kötelezik magukat arra, hogy gondoskodnak az adatok biztonságáról, megteszik továbbá azokat a technikai és szervezési intézkedéseket, és kialakítják azokat az eljárási szabályokat, amelyek biztosítják, hogy a felvett, tárolt, illetve kezelt adatok védettek legyenek, illetőleg megakadályozzák azok megsemmisülését, jogosulatlan felhasználását és jogosulatlan megváltoztatását. Kötelezik arra az Adatfeldolgozóikat, hogy ők is tegyenek eleget az adatbiztonsági követelményeknek.

Az Adatkezelők gondoskodnak arról, hogy a kezelt adatokhoz illetéktelen személy ne férhessen hozzá, ne hozhassa nyilvánosságra, ne továbbíthassa, valamint azokat ne módosíthassa, törölhesse. Az Adatkezelők megtesznek minden tőlük telhetőt annak érdekében, hogy az adatok véletlenül se sérüljenek, illetve semmisüljenek meg. A fenti kötelezettségvállalást az Adatkezelők az adatkezelési tevékenységben részt vevő munkavállalóik, illetve az Adatkezelők megbízásából eljáró Adatfeldolgozók részére is előírja.

Az Adatkezelők az informatikai adatok és a weboldal technikai környezetének megfelelő adatmentéséről gondoskodnak, amit az egyes adatok megőrzési ideje alapján szükséges paraméterekkel működtetnek, ezáltal az adatok megőrzési időn belüli rendelkezésre állását garantálják, a megőrzési idő lejártával pedig véglegesen megsemmisítik azokat.

Az informatikai rendszer és az adatokat tároló környezet integritását és működőképességét fejlett monitoring technikákkal ellenőrzik, a szükséges kapacitásokat folyamatosan biztosítják.

Az informatikai környezetében történt eseményeket komplex naplózási funkciók alkalmazásával rögzítik, ezzel is biztosítják az esetleges incidensek későbbi felderíthetőségét és jogi erejű bizonyíthatóságát.

Folyamatosan magas sávszélességet biztosító, redundáns hálózati környezetet alkalmaznak a weboldalak kiszolgálására, mely a fellépő terheléseket biztonságosan elosztja az erőforrások között.

A rendszereik katasztrófatűrő képességét tervezetten biztosítják, az üzletmenet folytonosságról és ezáltal felhasználói folyamatos kiszolgálásáról szervezeti és technikai eszközökkel is magas szinten gondoskodnak.

Kiemelt prioritással gondoskodnak az informatikai rendszerei sértetlenségét is biztosító biztonsági javítások, gyártói frissítések kontrollált telepítéséről, ezzel megelőzve, elkerülve és kezelve a sérülékenységek kihasználásával történő hozzáférési vagy károkozási kísérleteket.

Az informatikai környezetet rendszeresen biztonsági teszteléssel vizsgálják, a talált hibákat vagy gyenge pontokat kijavítják, az informatikai rendszer biztonsági megerősítését folyamatos feladatnak tekintik.

Munkatársaik számára a titoktartást is magába foglaló magas biztonsági elvárásokat fogalmaznak meg, melyek teljesülését rendszeres képzésekkel is biztosítják, belső működése kapcsán pedig törekednek arra, hogy tervezett és ellenőrzött folyamatokat működtessenek.

A működésük során érzékelt, vagy hozzájuk bejelentett, a személyes adatokat érintő esetleges incidenseket transzparens módon, felelős és szigorú elvek mentén 72 órán belül kivizsgálják. A bekövetkezett incidenseket lekezelik, és nyilvántartásba veszik.

Szolgáltatásai és informatikai megoldásai fejlesztése során gondoskodnak a beépített adatvédelem elvének teljesüléséről, az adatvédelmet már a tervezési fázisban kiemelt elvárásként kezelik.

ADATVÉDELMI INCIDENSEK KEZELÉSE ÉS BEJELENTÉSE

Adatvédelmi incidensnek minősül minden olyan esemény, amely az Adatkezelők által kezelt, továbbított, tárolt vagy feldolgozott személyes adatokkal kapcsolatban a személyes adat jogellenes kezelését vagy feldolgozását, így különösen jogosulatlan vagy véletlen hozzáférését, megváltoztatását, közlését, törlését, elvesztését vagy megsemmisítését, valamint véletlen megsemmisülését és sérülését eredményezi. Az adatvédelemért felelős személyek a jelzett vagy észlelt adatvédelmi incidenst haladéktalanul megvizsgálják, majd az adatvédelmi incidens tudomására jutását követő 72 órán belül javaslatot tesz az adatvédelmi incidens elhárítására és az incidens kezelésére.

Az Adatkezelők szavatolják, hogy az adatkezelés mindenben a hatályos jogszabályi rendelkezések megtartásával történik.

Amennyiben az adatkezelési feltételek megváltoznak, az Adatkezelők tájékoztatják az érintetteket a módosításokról.

1. Az érintett hozzájárulását bármikor visszavonhatja az adatot felvevő szervnek címzett egyoldalú nyilatkozatával.

**HELYESBÍTÉSHEZ VALÓ JOG:** [↑](#footnote-ref-1)